PRODA

Ballett
2024-11-25 09:00 - 10:30, 2024-11-27 09:00 - 10:30, 2024-11-29 10:30 - 12:00 (Europe/Oslo) | PRODA Oslo, Marstrandgata 8, Oslo, Norge
med Therese Skauge
Klassebeskrivelse:
I mine klasser legges det opp til øvelser ved barren som vil dekke og imøtekomme dynamiske kvaliteter, styrke og artikulasjon. I senterarbeidet vil organisk tilnærming, variasjoner i utfordringer og musikalitet forme øvelsene. Det vil ofte være lengre adagioer i senter for å la dansen i seg selv ha et sentralt fokus, men også for en liten push i utholdenhet og bruk av pust.
Hoppene bygges opp fra bunnen via småhopp til medium jump til større og friere forflytninger i grand allegro.
I mitt arbeid ønsker jeg å imøtekomme et fokus som gir naturlige ressurser i egen kropp en selvfølgelig plass, og dermed en bedret opplevelse av funksjonalitet i møtet med teknikk.
Mitt mål er å gi den gode følelsen av en tilfreds- og gjennomarbeidet kropp.

Modern Jazz
2024-11-25 10:30 - 12:00, 2024-11-27 10:30 - 12:00
med Sarjo Sankareh
Beskrivelse av klasse:
Dansetimen er en Horton-basert jazzklasse der de fleste øvelsene er basert på Horton-teknikken, men fortsatt opprettholder en struktur av en jazzklasse med sine kvaliteter. Horton-teknikk er en moderne danseteknikk utviklet av Lester Horton på 1930-tallet og er oftest assosiert med Alvin Ailey som var student av Lester Horton. Denne teknikken legger vekt på en hel kropp og anatomisk tilnærming til dans som inkluderer fleksibilitet, styrke, koordinering, kropps- og romlig bevissthet. Dette for å muliggjøre et ubegrenset, dramatisk og fritt uttrykk. I timen vil du møte elementer fra Capoeira, release-teknikk og floorwork. Timen starter med oppvarmingsøvelser i senter, øvelser over gulvet og til slutt koreografi hvor vi utforsker forskjellige uttrykk.
Foto: Ortenheim

Samtidsdans
2024-11-26 09:00 - 10:30, 2024-11-28 09:00 - 10:30
med Marianne Kjærsund
Beskrivelse av klasse:
Med veksling mellom enkle improvisasjonsoppgaver og satte sekvenser, utvikler vi en jevn flyt av bevegelse gjennom klassen. Det som undersøkes er først og fremst hva det vil si å jobbe med avspenning som motor, hva som menes med jording og hvordan vi kan lede oppmerksomheten gjennom eget kjøtt og fantasi for å finne nye erfaringer i egen dans. Klassen lener seg på musikk og inviterer deg til å dykke inn i din bevegelsesapetitt.
Foto: Erika Hebbert

Kaffe & Hangout
2024-11-28 10:30 - 11:30
Etter klasse setter vi fram te og kaffe samt litt frukt og snaks!
En hyggelig stund der vi kan henge rundt, tøye ut kanskje, skravle og mingle.
Velkommen!

Musikaldans
2024-11-29 09:00 - 10:30
med Kristin Berg
Klassebeskrivelse:
I klassene vil jeg vektlegg teknikk, stil og danseglede, og høye hæler (karaktersko).
Klassen vil være innenfor tradisjonell jazzdans innen musikal, med kort oppvarming, styrke/strech og noen tekniske øvelser med heler, koreografi/ kombinasjon.
(Må ikke ha hæler for å være med på klasse selvfølgelig!)
Obs: I PRODAs studio kan man ikke bruke stilletthæler, men høye bredere hæler som for eksempel karaktersko.

Klassene i musikaldans på PRODA er støttet av Musikkteaterforum i Creo.
